ג'יימס דרייפוס

ג'יימס דרייפוס (באנגלית: James Louis de Zogheb Dreyfus; נולד ב-9 באוקטובר 1968) הוא שחקן אנגלי. הוא מוכר בעיקר מהופעותיו בקומדיות המצבים "הקו הכחול הדק" בתפקיד השוטר קווין גודי וב"תן לי, תן לי" בתפקיד טום פארל. מ-2012 הוא משחק בסדרה "משפחה וצרות אחרות" בדמות הכומר רוג'ר.

ביוגרפיה
דרייפוס נולד בצרפת ובילדותו עבר לאנגליה. הוא התחנך בבית הספר הארו, ואחר כך למד משחק באקדמיה המלכותית לאמנות הדרמה. הוריו התגרשו כשהיה צעיר.

ב-1998 זכה דרייפוס בפרס אוליבייה להופעה הטובה ביותר בתפקיד משנה במחזמר על תפקידו ב-"The Lady In The Dark" שהועלה בתיאטרון המלכותי הלאומי. באותה שנה היה מועמד לפרס איאן צ'ארלסון על גילום דמותו של קסיוס במחזה השייקספירי "יוליוס קיסר" בתיאטרון הרפרטוארי של ברמינגהאם.

קריירה
הפריצה של דרייפוס בטלוויזיה הייתה כשהופיע בסדרה הקומית "פשוט נהדרת", ובהמשך בתפקיד השוטר קווין גודי בסיטקום של בן אלטון "הקו הכחול הדק", ובתפקיד טום פארל, השותף לדירה הגיי של לינדה (קאתי בורק) בקומדיית המצבים "תן לי תן לי". דרייפוס שיחק לצדה של בט מידלר בסיטקום האמריקאי "בט".

בנובמבר 2004 הופיע דרייפוס בתפקיד כרמן גיאה בהצגת הבכורה בלונדון של המחזמר "המפיקים" של מל ברוקס בתיאטרון דרורי ליין. הוא שיחק בתפקיד זה במשך עשרה חודשים עד אוגוסט 2005.

דרייפוס גילם את הדמות של גיבור העל ת'רמומן בסדרה הקומית "הגיבור שלי" של ערוץ BBC One. הוא החליף את ארדל או'הנלן ששיחק בתפקיד זה במשך שש עונות. על אף שהם גילמו את אותה דמות, דרייפוס השתמש בשם ג'ורג' מאנדיי, בניגוד לג'ורג' סאנדיי שהיה השם ששימש את או'הנלון. התוכנית בוטלה אחרי שאחוזי הצפייה היו מאכזבים.

עוד כיכב דרייפוס בקומדיה "Churchill: The Hollywood Years" משנת 2004 בתפקיד מיסטר טיזי-ויזי.

במרץ 2006 חזר דרייפוס להופיע בווסט אנד בהפקה מחודשת של הקומדיה "Donkeys' Years" מאת מייקל פריין בתיאטרון הקומדיה לצדם של סמנתה בונד, דייוויד הייג ומארק אדי. באוגוסט עזב את המחזה כדי להופיע בתפקיד המנחה בהפקה של המחזמר "קברט" בווסט אנד. ב-2008 שיחק בהפקה מחודשת של "Common Pursuit" מאת סיימון גריי בתיאטרון "Menier Chocolate Factory".

בין ספטמבר 2009 עד ינואר 2010 הופיע דרייפוס במחזה "ארוחת בוקר בטיפאני" בתיאטרון רויאל היימרקט שבלונדון.

בינואר 2012 הופיע בפרק "A Rare Bird" בסדרה "רציחות במידסומר" בתפקיד ראלף פורד.

החל מ-2012 משחק דרייפוס בתפקיד הכומר רוג'ר בסדרה "משפחה וצרות אחרות" (מאונט פלזנט).

בפברואר 2015 הופיע דרייפוס במחזה "הארווי" בבימויו של לינדזי פוזנר. ההפקה הוצגה בתיאטרון הרפרטוארי של ברמינגהאם עד 21 בפברואר ואחר כך בסיבוב הופעות בבריטניה ובתיאטראות וסט אנד.

בינואר 2016 שיחק דרייפוס בתפקיד ד"ר הרדל במחזה "The Master Builder" בתיאטרון אולד ויק.

פילמוגרפיה
 שנה שם שם באנגלית תפקיד הערות 1995 Thin Ice גרג 1995–1996 הקו הכחול הדק The Thin Blue Line השוטר קווין גודי סדרת טלוויזיה 1995–1996 פשוט נהדרת Absolutely Fabulous כריסטופר סדרת טלוויזיה (2 פרקים) 1996 Boyfriends פול 1999 נוטינג היל Notting Hill מרטין 1999–2001 תן לי, תן לי Gimme Gimme Gimme טום פארל סדרת טלוויזיה 2000 גורמנגאסט Gormenghast פרופסור פלוק מיני-סדרה 2000 בט Bette אוסקר סדרת טלוויזיה אמריקאית 2004 Fat Slags פידור 2004 צ'רצ'יל: שנות הוליווד Churchill: The Hollywood Years ריימונד בסון 2004 סוכן סמוי קודי בנקס 2 Agent Cody Banks 2: Destination London גורדון 2005 Willo the Wisp דיבוב 2006 משחק אותה קובריק Colour Me Kubrick מלווין פרסקוט 2006 הגיבור שלי My Hero ג'ורג' מנדיי / תרמומן 2007 קברט Cabaret המנחה הפקה בווסט אנד 2007 Double Time לורנס דיקסון / ג'ורג' מקייב 2007 Nina and the Neurons פליקס (דיבוב) 2009 חדר מיון Casualty רורי בפרק "All You Need Is Love" 2011 הרפתקאות שרה ג'יין The Sarah Jane Adventures הריסון בפרק "The Man Who Never Was" 2012 רציחות במידסומר Midsomer Murders ראלף פורד בפרק "A Rare Bird" 2012 הולבי סיטי Holby City פליקס 2012 וייטצ'אפל Whitechapel צ'ארלי קרוס 2012– משפחה וצרות אחרות Mount Pleasant הכומר רוג'ר 2013 לגדול בלי בושה Shameless מפקח בית ספר 2013 Dandelion & Burdock דנדיליון 2015 Father Brown בינקי קדוואלר בפרק "The Judgment of Man" 2021 סופרנובה Supernova טיםTBAA Cuban Girl's Guide to Tea and TomorrowספנסרFamily Secretsטד

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אישים זוכי פרס אוליבייה
קטגוריה:בוגרי האקדמיה המלכותית לאמנות הדרמה
קטגוריה:בוגרי בית הספר הארו
קטגוריה:אנגלים שנולדו ב-1968